Rawa Pening

Rawa Pening ("pening" asal saka tembung "bening") iku tlaga sisan papan panggonan wisata banyu ing Kabupatèn Semarang, Jawa Tengah, Indonésia. 
Kanthi jembar 2.670 hèktar rawa iki nyakup wewengkon Kacamatan Ambarawa, Bawèn, Tuntang, lan Banyubiru. Rawa Pening dumunung ing cekungan paling cendhèk ing pèrèng Gunung Merbabu, Gunung Telamaya, lan Gunung Ungaran. Rawa Pening iku tuwuh dadi papan pariwisata banyu wujud pemancingan lan ulah raga banyuSeputar Semarang.com: Rawa Pening  (diaksès 14 Agustus 2011). Tlaga iki akèh dituwuhi tuwuhan gulma wujud ècèng gondhok, saéngga njalari saya suwé tansaya cethèkKompas.com:Rawa Pening 10 Tahun Lagi Jadi Daratan (diaksès 14 Agustus 2011) lan rakyat saubengé dadi kakurangan sumber panguripan saka pakaryan golèk iwak.Kompas.com:Eceng Gondok Rawa Pening Resahkan Warga (diaksès 14 Agustus 2011) 
Sajeroning rapat revitalisasi Rawa Pening sing dianakaké Kamentrian Lingkungan Urip, nyebutaké yèn eneban ing tlaga iki saben dina ngancik 270-880 kilogram, lan 70 persèn saka tlaga sing jembaré 2.500 hèktar iku saiki ditutupi tuwuhan banyu ècèng lan volume banyu uga wis kurang nganti 30 persènNational Geographic Indonesia:Rawa Pening Butuh Konservasi  (diaksès 14 Agustus 2011).
Saka tlaga iki mili Kali Tuntang sing mili ngliwati Ambarawa lan Salatiga.

 Uga delengen 
Kali Tuntang

 Rujukan 

 Pranala njaba 
 Warta ngenani Rawa Pening saka Pem Provinsi Jateng 

Kategori:Papan wisata ing Jawa Tengah
Kategori:Kabupatèn Semarang
Kategori:Tlaga ing Jawa Tengah
Kategori:Tlaga